strategijos III prioritetas „KAIMO GYVENTOJŲ AKTYVUMO SKATINIMAS“

priemonė                                     3.1. PRIEMONĖ. Kaimo gyventojų aktyvumo skatinimas
Vietos projekto Nr.             LEADER-12-ŠVENČIONYS-02-032
vykdytojas                               Švenčionių verslo ir turizmo informacijos centras 
PAVADINIMAS                              ,,Verslumo ugdymas ir užimtumo skatinimas Švenčionių 
                                                           rajono kaimo bendruomenėse“
PROJEKTO VERTĖ, Lt                 12 174,59
PARAMOS SUMA, Lt                     9 739,67
PROJEKTO TERMINAI                2013 m. sausis – 2013 m. rugsėjis
PROJEKTO VADOVAS                 Tatjana Kuznecova
     Šiuolaikinis kaimo gyventojas privalo suprasti verslininkystės procesą, sugebėti gerai įvertinti situaciją, nestandartiškai, kūrybiškai priimti sprendimus, naujomis sąlygomis mokėti numatyti ir panaudoti naujas komercines idėjas, sugebėti įvertinti naujų idėjų perspektyvumą, profesionaliai įvertinti vidinę ir išorinę aplinką. Netolygi verslo plėtra tampa kliūtimi šalies ekonomės galios stiprėjimui, lemia nepageidaujamas socialines pasekmes.

     Norint užtikrinti tolygią kaimo ekonominę ir socialinę plėtrą, būtina didinti kaimo žmonių verslumą, padėti jiems pasiruošti konkrečiam verslui vienoje ar kitoje srityje, būtinos žinios ir įgūdžiai. Projektas pasižymės specialių veiklų planavimu pradedančių verslą, bei įsiliejančių į darbo rinką tikslinėms grupėms. Skatins motyvuotai ir ryžtingai siekti savo tikslų, pradedant nuosavą verslą ar tikslingai įsidarbinant.

     Projektas bus išskirtinis tuo, kad visos projekto veiklos bus tarpusavyje logiškai susietos ir integruotos, o pats informacijos pateikimas bus organizuotas pagal principą ,,tai, ko reikia, tiksliai tiek kiek reikia, tinkamu laiku ir tinkamoje vietoje“.

Siekiant telkti kaimo gyventojus ir ugdyti jų gebėjimus veikti kartu naujais būdais ir metodais, tikslingai naudojant vietos išteklius ir viešąją paramą, bus surengti mokymai. Mokymų tikslas: stiprinti verslumo atstovavimą ir gerinti sąlygas verslumui kaime, skatinti verslumo veiksnius. Dalyvavimas bendruose mokymuose skatina ne tik horizontalų (tarp kaimo gyventojų), bet ir vertikalų (su įvairiomis institucijomis) bendradarbiavimą. Tai Švenčionių rajono kaimo gyventojams teiks akivaizdžią naudą: bus susistemintos vietovei būdingos problemos, atsiras planavimo procesai, bus numatomos gyvenimo kokybės gerinimo galimybės. 

     Pagrindinis vietos projekto tikslas - sukurti veiksmingą sistemą, kuri skatintų verslumą ir suteiktų kompetencijų pradėti ir plėsti savo verslą.
     Projekto uždaviniai:
     - stiprinti verslumo atstovavimą ir gerinti sąlygas verslumui kaime.

     - skatinti šiuos verslumo veiksnius: tikslo siekimą, siekimą būti šeimininku (savarankiškumo principą), sprendimų priėmimą, norą įgyvendinti savo verslo idėją.

     - ugdyti aktyvumą, atkaklumą, polinkį naujovėms, veiklumą, bendradarbiavimą ir gebėjimą vadovauti.

     - telkti kaimo gyventojus ir ugdyti jų gebėjimus veikti kartu.
